《重赋》
宋代·沈辽

永念暑雨烦，居然蹈忧沴。宁谓生怨咨，甘为小人敝。

阴淫亦何患，临观大川逝。竹屋虽小疏，补苴岂无计。

水性本就下，平川衍无势。壅隘何不胜，湫底何由济。

河伯逢海若，足使誇洋裔。池鱼肆涵泳，洋洋旁轩砌。

流汗一已收，萧骚抚轻袂。安得趣东归，舟航应不滞。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。